แรงหนุนกลุ่ม “อิเล็กทรอนิกส์” ดัน SET ปิดเช้าพุ่ง 15 จุด ลุ้นบ่ายบวกต่อ  
SET ปิดเช้าพุ่ง 15 จุด รับแรงหนุนหุ้น DELTA ดีดตัวขึ้นมีผลต่อดัชนี 7.4 จุด หลังกำไรไตรมาส 2 ดีกว่าคาด ดันหุ้นกลุ่มอิเล็กทรอนิกส์ปรับตัวขึ้น แนวโน้มช่วงบ่ายคาดยังยืนบวกได้ต่อ ให้แนวรับ 1,560 จุด และแนวต้าน 1,570 จุด
SET ปิดเช้าพุ่ง 15 จุด รับแรงหนุนหุ้น DELTA ดีดตัวขึ้นมีผลต่อดัชนี 7.4 จุด หลังกำไรไตรมาส 2 ดีกว่าคาด ดันหุ้นกลุ่มอิเล็กทรอนิกส์ปรับตัวขึ้น แนวโน้มช่วงบ่ายคาดยังยืนบวกได้ต่อ ให้แนวรับ 1,560 จุด และแนวต้าน 1,570 จุด
27 ก.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าปรับตัวขึ้นได้ดี โดยได้รับแรงหนุนจากหุ้น DELTA ที่พุ่งขึ้นมากว่า 20% มีผลต่อ SET ราว 7.4 จุด หลังจากกำไรไตรมาส 2/65 สูงถึง 4,000 ล้านบาท เติบโต 53% จากช่วงเดียวกันของปีก่อน และ 158% จากไตรมาสก่อนหน้า สูงกว่าตลาดคาด 60% ถือว่าเซอร์ไพร์พอสมควร เป็นผลจากราคาทองแดงลดลงและยอดขายเติบโตดี ทำให้หุ้นอิเล็กทรอนิกส์อื่นๆ ปรับขึ้นมาตามด้วย
สำหรับตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบ ระหว่างที่นักกลงทุนรอติดตามผลการประชุมธนาคารกลางสหรัฐ (เฟด) ที่คาดว่าจะปรับขึ้นดอกเบี้ย 0.75% หลังจากราคาสินค้าโภคภัณฑ์หลายตัวปรับตัวลงมาแล้วทำให้แรงกดดันต่อเงินเฟ้อน้อนลงไปด้วย อีกทั้งในครึ่งปีหลังนี้คาดเฟดน่าจะลดท่าทีการเข้มงวดในการดำเนินนโยบายการเงินลงหลังจากเงินเฟ้อผ่านจุดพีคไปแล้ว
ทั้งนี้แนวโน้มตลาดช่วงบ่าย นายวทัญ กล่าวว่า ตลาดฯ น่าจะเคลื่อนไหวคล้ายกันกับช่วงเช้า และจะยืนอยู่ในแดนบวกได้ต่อไป โดยมี DELTA เป็นตัวหนุน ให้แนวรับไว้ที่ 1,560 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,502.13 ล้านบาท ปิดที่ 460.00 บาท เพิ่มขึ้น 92.00 บาท
TLI มูลค่าการซื้อขาย 1,284.39 ล้านบาท ปิดที่ 15.30 บาท เพิ่มขึ้น 0.30 บาท
BANPU มูลค่าการซื้อขาย 1,156.31 ล้านบาท ปิดที่ 13.30 บาท เพิ่มขึ้น 0.20 บาท
KBANK มูลค่าการซื้อขาย 941.87 ล้านบาท ปิดที่ 145.00 บาท ราคาไม่เปลี่ยนแปลง
KCE มูลค่าการซื้อขาย 898.76 ล้านบาท ปิดที่ 62.00 บาท เพิ่มขึ้น 3.50 บาท